Pec'hed orin
Ar pec'hed orin, pe orinel, pe pec'hed kentañ zo ur meizad eus an doueoniezh kristen hag a gelenn eo kouezhet an denelezh er pec'hed abaoe disentet gant Adam hag Eva, an dud kentañ krouet gant Doue, ouzh o c'hrouer pa zebrjont an aval difennet, hervez ma'z eo kontet er Bibl, e Levr ar C'heneliezh (3:4). Abalamour d'ar pec'hed-se en em gavjont noazh hag e voent kaset kuit o-daou eus Liorzh Eden, Baradoz an douar.

Sant Aogustin er IVvet kantved e voe kentañ gerier kelennadurezh ar pec'hed-orin. N'eus anv ebet eus ar pec'hed orin er Bibl.

Menegoù
E 1622, e Doctrinal an Christenien : pechet Originel.
E 1911, e Katekiz ar vugale vihan evit Kemper ha Leon (p. 15) diwar-benn an dud a deu er bed e stad a bec'hed : Penaoz ec'h hanver ar stad-se? -Ar stad-se eo ar pec'hed originel.
E 1938, e Katekiz evit eskopti Zant-Briek ha Landreger, (p. 17) : Rei da anaveout d'an oll pegement a zroug en deus gret d'imp ar pec'het orijinel.
E 2012, e Geriadur Ménard : ar pec'hed kentañ (p. 993).

Pennad kar
 pec'hed

Notennoù

Doueoniezh kristen
Pec'hedoù